DELTA AUTO EDUSTAMAAN MAZDAA LAHDESSA JA JYVÄSKYLÄSSÄ

* Mazda liiketoiminnot siirtyvät Laakkonen-autokonsernilta Delta Auto Oy:lle Lahdessa ja Jyväskylässä maaliskuun 2021 aikana.
* Laakkonen-autokonserni jatkaa Mazdan strategisena kumppanina Itä-Suomen alueella.

Mazdan pitkäaikainen kumppani Delta Auto aloittaa Mazdan myynnin ja huollon Lahdessa sekä Jyväskylässä Mazdaedustuksen siirtyessä Laakkonen -autokonsernilta Delta Autolle. Muutoksen jälkeen Delta Auto edustaa Mazdaa täyden palvelun jälleenmyyjänä jo kahdeksalla paikkakunnalla ympäri Suomea. ”Lahden ja Jyväskylän Mazdatoimintojen siirron myötä Delta Auto on suurin jälleenmyyjämme. Delta Auto on tunnettu hyvästä asiakaspalvelustaan ja on tämän tämän luottamuksenosoituksen täysin ansainnut.” Kertoo Inchcape Motors Finland Oy:n toimitusjohtaja **Stefan Andström**.

”Kumppanuutemme Mazdan kanssa on ollut erittäin hyvää ja olemme iloisia voidessamme laajentaa yhteistyötämme. Näin voimme tarjota Mazdan laadukkaita tuotteita ja yhä laajempaa palveluvalikoimaamme asiakkaillemme myös Lahdessa ja Jyväskylässä”, toteaa Delta Auto Oy:n toimitusjohtaja **Helena Sauramo**.

Laakkonen jatkaa Mazdan täyden palvelun jälleenmyyjänä Itä-Suomessa Mazdan strategisena kumppanina. ”Arvostamme Laakkosen sitoutumista ja pitkiä perinteitä Mazdan asiakkaiden palvelemisessa Itä-Suomen alueella, maineikkaan perheyrityksen synnyinseudulla.” Kommentoi Inchcape Motors Finland Oy:n toimitusjohtaja **Stefan Andström**.

”Haluan kiittää Lahden- ja Jyväskylän alueiden Mazda -asiakkaitamme hyvästä ja pitkäaikaisesta yhteistyöstä. Pitkät ja luottamukselliset asiakassuhteet ovat meille tärkeitä ja jatkamme Laakkosen Mazda- toimintoja myynnin sekä huollon osalta Itä-Suomessa normaalisti.” Lisäsi Laakkonen Autokonsernin toimitusjohtaja **Pietu Parikka**.

Mazdan koko maan kattava jälleenmyyjäverkosto palvelee asiakkaitaan 27:ssa täyden palvelun, myynnin ja huollon tarjoavassa toimipisteessä ympäri Suomen. Lisäksi Mazdalla on 10 valtuutettua korjaamoa, jotka mahdollistavat huoltopalvelujen saatavuuden lähellä asiakkaita kautta maan.

Delta Auton toimipisteet palvelevat Mazda-asiakkaita maaliskuusta lähtien osoitteessa Tupalankatu 5, Lahti ja Itä-Päijänteentie 45, Jyväskylä.